CELEX: 62018CN0664
Language: el
Date: 2018-10-23 00:00:00
Title: Υπόθεση C-664/18: Προσφυγή της 23ης Οκτωβρίου 2018 — Ευρωπαϊκή Επιτροπή κατά Ηνωμένου Βασιλείου της Μεγάλης Βρετανίας και της Βόρειας Ιρλανδίας

10.12.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 445/12
            
         
      Προσφυγή της 23ης Οκτωβρίου 2018 — Ευρωπαϊκή Επιτροπή κατά Ηνωμένου Βασιλείου της Μεγάλης Βρετανίας και της Βόρειας Ιρλανδίας
      (Υπόθεση C-664/18)
      (2018/C 445/16)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Ευρωπαϊκή Επιτροπή (εκπρόσωποι: J. Norris-Usher, K. Petersen)
      
         Καθού: Ηνωμένο Βασίλειο της Μεγάλης Βρετανίας και της Βόρειας Ιρλανδίας
      
         Αιτήματα
      
      Η προσφεύγουσα ζητεί από το Δικαστήριο:
      
                  —
               
               
                  να κρίνει ότι: το Ηνωμένο Βασίλειο της Μεγάλης Βρετανίας και της Βόρειας Ιρλανδίας, καθόσον συνεχίζει να υπερβαίνει τις ετήσιες οριακές τιμές NO2 στις ζώνες UK0001 (Greater London Urban Area), UK0002 (West Midlands Urban Area), UK0003 (Greater Manchester Urban Area), UK 0004 (West Yorkshire Urban Area), UK 0013 (Teesside Urban Area), UK0014 (The Potteries), UK0018 (Kingston upon Hull), UK0019 (Southampton Urban Area), UK0024 (Glasgow Urban Area), UK0029 (Eastern), UK0031 (South East), UK0032 (East Midlands), UK0033 (North West & Merseyside), UK0034 (Yorkshire & Humberside), UK0035 (West Midlands) και UK0036 (North East) καθώς και τις ωριαίες οριακές τιμές NO2 στη ζώνη UK0001 (Greater London Urban Area) από τη θέση σε ισχύ των εν λόγω οριακών τιμών την 1η Ιανουαρίου 2010, δεν έχει συμμορφωθεί με το άρθρο 13, παράγραφος 1, της οδηγίας 2008/50/ΕΚ (1) σε συνδυασμό με το παράρτημα XI αυτής·
               
            
                  —
               
               
                  να κρίνει ότι: από τις 11 Ιουνίου 2010, το Ηνωμένο Βασίλειο της Μεγάλης Βρετανίας και της Βόρειας Ιρλανδίας δεν έχει εκπληρώσει τις υποχρεώσεις που υπέχει από το άρθρο 23, παράγραφος 1, της οδηγίας 2008/50/ΕΚ, σε συνδυασμό με το παράρτημα XV αυτής, ως προς τις προαναφερθείσες ζώνες και συγκεκριμένα την υποχρέωση που υπέχει από το δεύτερο εδάφιο 2 του άρθρου 23, παράγραφος 1, να μεριμνήσει ώστε η περίοδος υπερβάσεως να είναι όσο το δυνατόν συντομότερη·
               
            
                  —
               
               
                  να καταδικάσει το Ηνωμένο Βασίλειο της Μεγάλης Βρετανίας και της Βόρειας Ιρλανδίας στα δικαστικά έξοδα.
               
            
         Λόγοι και κύρια επιχειρήματα
      
      Από το 2010, έχουν σημειωθεί υπερβάσεις των ετησίων ορίων NO2 σε 16 ζώνες και οικισμούς και των ωριαίων ορίων στη ζώνη ένα. Οι εν λόγω υπερβάσεις συνιστούν αυτές καθαυτές παράβαση του άρθρου 13, παράγραφος 1, της οδηγίας 2008/50/ΕΚ, της 21ης Μαΐου 2008, για την ποιότητα του ατμοσφαιρικού αέρα και καθαρότερο αέρα για την Ευρώπη, σε συνδυασμό με το παράρτημα XI της ίδιας οδηγίας.
      Παρά τη διαρκή αυτή παράβαση του άρθρου 13, παράγραφος 1, της οδηγίας σε συνδυασμό με το παράρτημα XI αυτής, το Ηνωμένο Βασίλειο της Μεγάλης Βρετανίας και της Βόρειας Ιρλανδίας δεν ενέκρινε σχέδια για την ποιότητα του αέρα που να προβλέπουν κατάλληλα μέτρα ώστε η περίοδος υπερβάσεως να είναι όσο το δυνατόν συντομότερη. Η ανεπάρκεια των προβλεπόμενων από το Ηνωμένο Βασίλειο της Μεγάλης Βρετανίας και της Βόρειας Ιρλανδίας μέτρων αποδεικνύεται από τη διάρκεια της περιόδου κατά την οποία σημειώθηκαν υπερβάσεις των οριακών τιμών, το μέγεθος των υπερβάσεων και την εξέλιξή τους, καθώς και από λεπτομερή ανάλυση καθενός από τα σχέδια για την ποιότητα του αέρα ως προς τις 16 ζώνες και οικισμούς, αντιστοίχως, τα οποία αποτελούν αντικείμενο της παρούσας προσφυγής.
      
         (1)  Οδηγία 2008/50/ΕΚ του Ευρωπαϊκού Κοινοβουλίου και του Συμβουλίου, της 21ης Μαΐου 2008, για την ποιότητα του ατμοσφαιρικού αέρα και καθαρότερο αέρα για την Ευρώπη (ΕΕ 2008, L 152, σ. 1).